|  |  |  |  |
| --- | --- | --- | --- |
| Rīgā, | 02.04.2020. | Nr. | 1-131/3191 |
| Uz |  | Nr. |  |

**Valsts kancelejai**

*Informācijai:*

**Iekšlietu ministrijai**

**Tieslietu ministrijai**

**Zemkopības ministrijai**

*Par Ministru kabineta 2019. gada 17. decembra protokollēmuma Nr. 59 63. § “Noteikumu projekts “Ģeoloģiskā un ģeomorfoloģiskā dabas pieminekļa “Buļļu kāpas”individuālie aizsardzības un izmantošanas noteikumi””3. punktā dotā uzdevuma izpildi*

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 116. punktu un 164.2. apakšpunktu, iesniedzu izskatīšanai Ministru kabineta sēdē **kā** **Ministru kabineta lietu** Ministru kabineta sēdes protokollēmuma projektu “Par Ministru kabineta 2019. gada 17. decembra protokollēmuma Nr. 59 63. § “Noteikumu projekts “Ģeoloģiskā un ģeomorfoloģiskā dabas pieminekļa “Buļļu kāpas” individuālie aizsardzības un izmantošanas noteikumi”” 3. punktā dotā uzdevuma izpildi” (turpmāk – protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Protokollēmuma projekts sagatvots saistībā ar Ministru kabineta 2019. gada 17. decembra Ministru kabineta sēdes protokollēmuma (Nr. 59 63.§) (turpmāk – protokollēmums) 3. punktā doto uzdevumu Vides aizsardzības un reģionālās attīstības ministrijai (turpmāk – Ministrija) līdz 2020. gada 31. janvārim sagatavot un vides aizsardzības un reģionālās attīstības ministram noteiktā kārtībā iesniegt izskatīšanai Ministru kabinetā likumprojektu “Grozījumi Civilās aizsardzības un katastrofu pārvaldīšanas likumā”, iekļaujot normas, kas attiecas uz dabas katastrofu radīto seku likvidāciju un atjaunošanas pasākumiem īpaši aizsargājamā dabas teritorijā. |
| 2. | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | Protokollēmuma projekts 2020. gada 27. februārī tika nosūtīts elektroniskajai saskaņošanai Tieslietu ministrijai, Zemkopības ministrijai un Iekšlietu ministrijai.**Tieslietu ministrija un Iekšlietu ministrija saskaņoja protokollēmuma projektu bez iebildumiem.****Protokollēmuma projekts nav saskaņots ar Zemkopības ministriju.**Zemkopības ministrija neatbalsta regulējumu par dabas katastrofu seku likvidācijas darbu saskaņošanu ar Dabas aizsardzības pārvaldi īpaši aizsargājamās dabas teritorijās (turpmāk – ĪADT) pēc būtības, norādot, ka nepieciešama diskusija un vienota izpratne.Ministrija norāda, ka par šo jautājumu ir bijušas atkārtotas diskusijas ar Zemkopības ministriju gan vairāku individuālo aizsardzības un izmantošanas noteikumu izstrādes stadijā, gan likumprojekta "Grozījums Civilās aizsardzības un katastrofu pārvaldīšanas likumā" (VSS-1018) saskaņošanas sanāksmē, gan Valsts sekretāru sanāksmē (2019. gada 14. jūlija protokols Nr. 26 42.§). Ministrijas ieskatā, nav lietderīgi par šo jautājumu vēlreiz organizēt diskusiju, jo Zemkopības ministrija pēc būtības ir pret to, ka Dabas aizardzības pārvalde saskaņo dabas katastrofu seku likvidācijas pasākumus ĪADT.Norādām, ka kompetentā iestāde, kas var novērtēt, kādā veidā un apjomā veicami dabas katastrofu seku atjaunošanas pasākumi ĪADT, iespējami saglabājot dabas vērtības, ir Dabas aizsardzības pārvalde. Ņemot vērā minēto, Ministrija ir sagatavojusi protokollēmuma projektu paredzot, ka ĪADT brīvā dabā dabas katastrofu radīto seku likvidācijas un atjaunošanas pasākumus rakstiski saskaņo ar Dabas aizsardzības pārvaldi. |
| 4. | Informācija par saskaņojumu ar Eiropas Savienības institūcijām  | Nav attiecināms |
| 5. | Politikas joma  | Vides politika |
|  | Atbildīgā amatpersona  | **Ivita Ozoliņa**, Vides aizsardzības un reģionālās attīstības ministrijas Dabas aizsardzības departamenta vecākā referente  |
| 7. | Uzaicināmās personas | **Alda Ozola**, Vides aizsardzības un reģionālās attīstības ministrijas valsts sekretāra vietniece vides aizsardzības jautājumos. |
| 8. | Projekta ierobežotas lietošanas statuss | Protokollēmuma projektam nav noteikts ierobežotas pieejamības statuss. |
| 9. | Cita informācija | Atbilstoši protokollēmuma 3. punktā dotajam uzdevumam Ministrija sagatavoja likumprojektu “Grozījums Civilās aizsardzības un katastrofas pārvaldīšanas likumā” (VSS-1018) (turpmāk – likumprojekts). Par likumprojektu tika saņemti konceptuāli iebildumi no Iekšlietu ministrijas un Zemkopības ministrijas par to, ka regulējums nav iekļaujams Civilās aizsradzības un katastrofas seku pārvaldības likumā, bet gan dabas aizsardzības normatīvajos aktos. Ņemot vērā minētos iebildumus, ministrija ir sagatavojusi protokollēmuma projektu, paredzot, ka turpmāk prasības, kas attiecas uz dabas katastrofu radīto seku likvidācijas un atjaunošanas pasākumu saskaņošanu ar Dabas aizsardzības pārvaldi īpaši aizsargājamās dabas teritorijās (turpmāk – ĪADT), iekļaujamas ĪADT individuālajos aizsardzības un izmantošanas noteikumos. Ministrijas ieskatā, kompetentā iestāde, kas var novērtēt, kādā veidā un apjomā veicami dabas katastrofu seku atjaunošanas pasākumi ĪADT, iespējami saglabājot dabas vērtības, ir Dabas aizsardzības pārvalde.  |
| 10. | Saistība ar ārkārtējās situācijas vai izņēmuma stāvokļa noteikšanu valstī | Nav attiecināms. |
| 11. | Ministru kabineta lietas pamatojums | Protokollēmuma projekts virzāms izskatīšanai Ministru kabineta sēdē kā Ministru kabineta lieta, jo ar Zemkopības ministriju nav panākta vienošanās par kompetento iestādi iestāde, kas var novērtēt, kādā veidā un apjomā veicami dabas katastrofu seku atjaunošanas pasākumi ĪADT, iespējami saglabājot dabas vērtības, līdz ar to ir nepieciešams konceptuāls Ministru kabineta lēmums. |

Pielikumā:

1. Protokollēmuma projekts uz vienas lapas (datne: VARAMProt\_050220\_katastr);

2. Tieslietu ministrijas 2020. gada 3. marta elektroniskais saskaņojums uz vienas lapas (datne: TMInf\_030320\_prot);

3. Iekšlietu ministrijas 2020. gada 3. marta atzinums Nr. 1-57/545 uz vienas lapas (datne: IEMAtz\_020320\_Par protokollēmuma projektu);

4. Zemkopības ministrijas 2020. gada 3. marta atzinums Nr. 3.2-2e/463/2020 uz divām lapām (datne:ZMAtz\_030320\_katastr).

Ministrs Juris Pūce

Ozoliņa 66016789

Ivita.Ozolina@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |